এর সূচনা অবশ্য স্বাধীন বাংলাদেশে অপ্রত্যাশিত সমাজ বাস্তবতার টানে। কবিকণ্ঠে ভাঙনের সুরে বিচ্ছিন্ন চেতনার সূচনা ক্ষোভ, হতাশা ও নেতিবাদী চেতনার পথ ধরে। কবিতার বিচ্ছিন্নযাত্রা, বিচ্ছিন্ন কবিব্যক্তিত্বের প্রকাশ ঘটিয়ে যে ধারার সৃষ্টি তা কবিতাকে ব্যক্তিত্ববাদী করে তোলে। তাতে বৈচিত্র্যের নানামুখী প্রকাশ আপন বৈশিষ্ট্য নিশ্চিহ্ন করে। কবিতা সেক্ষেত্রে কখনও একাকিত্ববোধের বা নিঃসঙ্গ চেতনার প্রকাশ ঘটায়। তাতে উপভোগ্যতায় ঘাটতি দেখা যায় না।